27/05/2022 | Administración LocalMunicipal
Abegondo
Bases convocatoria Certame Letras Galegas 2022 Concello de Abegondo

A convocatoria e as bases do Certame Letras Galegas 2022 Concello de Abegondo foron aprobadas por resolución da Alcaldía. O Concello de Abegondo, co fin de promover as diferentes manifestacións culturais e fomentar o cultivo destas entre a poboación do municipio, potenciar o uso da lingua galega e conmemorar o Día das Letras Galegas e a figura do autor homenaxeado, Rkia Tripodi Yanutolo, convoca o Certame Letras Galegas 2022 Concello de Abegondo. Rexerase polas seguintes bases: O Certame Letras Galegas 2022 Concello de Abegondo establece as seguintes categorías e premios: · 1.º, 2.º e 3.º premio de Debuxo e Pintura Os premios na categoría infantil consistirán en lotes de libros en galego e un agasallo adaptado á idade da persoa gañadora. · 1.º e 2.º premio de Narrativa · 1.º e 2.º premio de Poesía Os premios na categoría primaria consistirán en lotes de libros en galego e un agasallo adaptado á idade da persoa gañadora. · 1.º e 2.º premio de Narrativa · 1.º e 2.º premio de Poesía Os 1.º premios na categoría secundaria consistirán nunha cámara fotográfica. Os 2.º premios na categoría secundaria consistirán nun reloxo intelixente. · 1.º premio de Narrativa · 1.º premio de Poesía Os premios na categoría adultos consistirán nun libro electrónico. · Premio ao mellor lector do ano da Biblioteca do CEIP San Marcos · Premio ao mellor lector do ano da Biblioteca do IES de Viós · Premio ao mellor lector do ano da Biblioteca Pública Municipal de Abegondo Os premios ao mellor lector consistirán en lotes de libros en galego e un reloxo intelixente. Trátase dun concurso nas redes sociais, polo que poderán participar persoas usuarias das redes sociais Facebook e Instagram de 14 anos ou máis. Os/As participantes deberán seguir a páxina do Concello de Abegondo en Facebook (Concello de Abegondo / Ayuntamiento de Abegondo) e/ou Instagram (@concelloabegondo) e subir a unha das ditas redes sociais municipais unha fotografía tomada en Abegondo xunto cun lema que poña en valor a lingua galega ou a literatura galega. Etiquetarase co cancelo #AbegondoEnGalego para identificala. O Concello porase en contacto mediante mensaxes privadas coas persoas usuarias das redes para que acheguen o nome e apelidos, DNI e teléfono de contacto. O premio consistirá nun reloxo intelixente. Nesta categoría poderán participar todas as idades. Serán admitidas gravacións audiovisuais que enxalcen ou estean relacionados coa promoción da lingua. Valorarase a orixinalidade, contido didáctico e valor cultural e antropolóxico. O premio especial audiovisual consistirá nun teléfono móbil. Atendendo ás diferentes categorías os participantes serán: Infantil: alumnado que curse estudos de infantil. Primaria: alumnado que curse estudos de primaria. Secundaria e menores de 18 anos: alumnado que curse estudos de secundaria e participantes menores de 18 anos. Adultos: 18 anos ou máis. #AbegondoEnGalego: 14 anos ou máis Audiovisual: todas as idades Na categoría mellores lectores os participantes non deberán presentar ningún traballo, posto que estes premios serán propostos polos centros educativos correspondentes (CEIP San Marcos e IES de Viós) entre o seu alumnado e pola Biblioteca Pública Municipal de Abegondo, entre as socias e socios da Biblioteca. As persoas premiadas non poderán estar incursas en ningunha das circunstancias previstas no artigo 13 de la Lei 38/2003, do 17 de novembro, xeral de subvencións nin en ningunha clase de inhabilitación para a obtención de axudas prevista no artigo 10 da Lei 9/2007, do 13 de xuño, de subvencións de Galicia. Os traballos deberán ser orixinais e inéditos. As narracións e poesías deberán estar escritas en lingua galega. Nos debuxos e pinturas, no caso de levar algún texto, este deberá estar redactado en lingua galega. A lingua utilizada nos traballos da categoría #AbegondoEnGalego e da categoría audiovisual será o galego. Os traballos serán remitidos ao Servizo de Normalización Lingüística ou ao departamento de Cultura do Concello de Abegondo. Poderán ser entregados persoalmente na Casa do Concello, na Biblioteca e na Aula Lúdica, así como por correo postal no enderezo San Marcos, 1 – 15318 Abegondo. Poderán ser presentados a través da sede electrónica ou por correo electrónico no enderezo cultura@abegondo. gal, sempre que o formato do traballo presentado así o permita e isto non impida a correcta valoración da súa calidade artística. Todos os participantes indicarán xunto co traballo o seu nome e apelidos, domicilio, idade e teléfono de contacto. Nas categorías infantil, primaria e secundaria indicarán ademais os estudos que cursan e o centro de estudos. Na categoría adultos os participantes entregarán tamén unha copia do DNI. O prazo para presentar os traballos está aberto ata o día 20 de xuño de 2022. Os premios serán entregados no lugar e data que determine o Concello de Abegondo. Existe dispoñibilidade orzamentaria para os premios do Certame Letras Galegas 2022 Concello de Abegondo. O xurado será designado polo alcalde do Concello de Abegondo mediante resolución. Buscarase a paridade do xurado. Será valorada a orixinalidade e a creatividade das obras presentadas, así como a calidade literaria e lingüística, a posta en valor do galego, a promoción da lingua que se transmita nos traballos e a posta en valor da figura do autor homenaxeado, Rkia Tripodi Yanutolo. O xurado poderá declarar deserto algún dos premios, no caso de non considerar suficiente a calidade dalgunha das obras. Así mesmo, o xurado poderá conceder algún accésit, se así o considera, sempre e cando non supoña un incremento no importe total dos premios. Os premios aos mellores lectores do ano serán propostos polos centros educativos correspondentes (CEIP San Marcos e IES de Viós) e pola Biblioteca Pública Municipal de Abegondo, atendendo ao hábito lector das persoas propostas para o premio. Os membros do xurado deberán formalizar unha acta coas valoracións na que se propoña a concesión dos premios. O xurado estará facultado para interpretar estas bases e resolver as dúbidas e cuestións que xurdan no concurso. O Concello de Abegondo pasará a ter todos os dereitos sobre os traballos presentados e estes poderán ser editados, impresos e publicados, así como difundidos na páxina web do Concello, redes sociais e outras canles audiovisuais da Internet. A participación no concurso supón a aceptación das presentes bases. Unha vez aprobadas as bases do Certame Letras Galegas 2022 Concello de Abegondo, estas estarán publicadas na sede electrónica do Concello de Abegondo, na páxina web do Concello de Abegondo, no Boletín Oficial da Provincia da Coruña e na Base Nacional de Subvencións. Abegondo, 18 de maio de 2022 O alcalde José Antonio Santiso Miramontes